છતાંયે, એ બંનેને માત્ર ભાષણો કહેવા એ તેમણે કેદીઓ પર પાડેલી ઊંડી અસરને નાબુદ કરી દેવા જેવું ગણાય! જે વાત કહેવાનો સહજ પ્રયત્ન ઓસ્કર કરી રહ્યો હતો તે વાસ્તવિકતા સાથે સમાધાન કરી લેવાની, અને કેદીઓ અને એસએસની છબીને ઉજળી કરવાની વાત હતી. ઘણા સમય પહેલાં, દૃઢ વિશ્વાસ સાથે એણે શિફ્ટના કામદારોને કહેલું, કે તેઓ જરૂર યુદ્ધના અંત સુધી જીવતા રહેશે! તેણે કરેલી એ વાત સાંભળવામાં એડિથ લાઇબગોલ્ડ પણ સામેલ હતો.